
Z A P I S N I K

s 25. sjednice Vijeća Gradske četvrti Sesvete, održane 14. lipnja 2023 ., s početkom u 18,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Vinko Batinić, Marko Brkić, Željko Blažinović, Nives Curić, Ivan Dokša, Zorica Gregurić, Damir Grgić, Željko Grbavac, Stjepan Kezerić, Matija Kralj, Magdalena Kozarić Špoljarić, Vedran Ledinščić, Vladimir Marić, Ivana Vladimira Petric, Damir Pigac, 

Nenazočni članovi Vijeća Gradske četvrti Sesvete: 
Petar Bajan, Ivan Krivačić, Mihaela Husić, Katarina Petrović
Nazočni radno, gosti i predstavnici tiska:
- Ines Sosa Meštrović - predsjednica Vijeća Mjesnog odbora Novo Brestje 
- Anđa Čujić - predsjednica Vijeća Mjesnog odbora Staro Brestje
- Stipe Jurić, Nives Polojac - Gradski ured za mjesnu samoupravu, civilnu zaštitu i sigurnost,    Područni odsjek Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 15 članova Vijeća. Dalje navodi da je članovima Vijeća e-poštom poslan zapisnik s 24. sjednice Vijeća. Upitao je imaju li primjedbi na zapisnik.

Željko Grbavac imao je primjedbu na zapisnik, zatim su članovi Vijeća glasovali te je s 12 glasova „za“ i 3 suzdržana glasan usvojen zapisnik s prethodne sjednice.
Izvješće o glasanju za zapisnik s 24. sjednice Vijeća, priloženo je uz ovaj Zapisnik i njegov je sastavni dio.

Predsjednik je potom iznio prijedlog dnevnog reda 14. sjednice Vijeća Gradske četvrti Sesvete i zamolio članove Vijeća, ako imaju kakve primjedbe ili prijedloge, da ih iznesu.

Prijedloga i primjedbi na dnevni red nije bilo, te je Vijeće Gradske četvrti Sesvete s 15 glasova „za“ jednoglasno donijelo.

DNEVNI RED :

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2023.
2. Prijedlog izmjene Programa održavanja komunalne infrastrukture na području Gradske četvrti Sesvete u 2023.
3. Prijedlog zaključka o dodatno pristiglim prijedlozima za izmjenu i dopunu Generalnog urbanističkog plana Sesveta
4. Prijedlog zaključka o Prijedlogu zaključka o prodaji građevinskog zemljišta (označenog kao k.č.br. 8691, livada lug, površine 13464 m2, upisana u z.k.ul. 7683 k.o. Sesvetski Kraljevec) – davanje mišljenja
5. Prijedlog zaključka o Prijedlogu odluke o izradi Odluke o stavljanju izvan snage Urbanističkog plana uređenja groblja Moravče – davanje mišljenja
6. Prijedlog zaključka o idejnom projektu rješavanja prometne regulacije i rekonstrukcije raskrižja Ulice Dragutina M. Domjanića i Ulice kneza Adama u Adamovcu – davanje mišljenja
7. Razno

Izvješće o glasanju za dnevni red priloženo je uz ovaj Zapisnik i njegov je sastavni dio.

	/ Prelazi se na rad po dnevnom redu /

Ad 1) Prijedlog Zaključka o izmjeni Plana komunalnih aktivnosti Gradske četvrti Sesvete u 2023.g. 

	Stjepan Kezerić navodi da je svima dostavljen prijedlog zaključka o izmjeni Plana komunalnih aktivnosti Gradske četvrti Sesvete u 2023. Zatim pojašnjava da su usklađeni iznosi s pristiglim troškovnicima.
	Daljnje rasprave nije bilo, članovi Vijeća su glasovali te je većinom glasova, s 11 glasova „za“ , 3 protiv i 1 suzdržan glas donijelo:

Zaključak
o izmjeni Plana komunalnih aktivnosti Gradske četvrti Sesvete u 2023.

/ Zaključak se prilaže zapisniku sjednice/

Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

Ad 2) Prijedlog izmjene Programa održavanja komunalne infrastrukture na području Gradske četvrti Sesvete u 2023.

	Stjepan Kezerić navodi da izmjenu donosi Gradska skupština, a Vijeće samo prihvaća prijedlog. Zatim je otvorio raspravu. 
	U raspravi sudjeluju Matija Kralj, Magdalena Kozarić Špoljarić i Stjepan Kezerić.
	Nakon rasprave, članovi Vijeća su glasovali te je s 13 glasova „za“ i 2 glasa protiv donijelo:
Zaključak
o usvajanju Prijedloga izmjene Programa održavanja komunalne infrastrukture na području Gradske četvrti Sesvete u 2023.. 

/ Zaključak se prilaže zapisniku sjednice/

Izvješće o glasanju za 2. točku dnevnog reda priloženo je uz ovaj Zapisnik i njegov je sastavni dio.

Ad 3) Prijedlog zaključka o dodatno pristiglim prijedlozima za izmjenu i dopunu Generalno urbanističkog plana Sesveta 
	
	Stjepan Kezerić pojašnjava da je dopunu ove točke s prethodne sjednice poslala članica Vijeća Nives Curić te su pristigli zaključci više mjesnih odbora koji su dostavljeni na e-mail, kao i amandman na prijedlog Vijeća Mjesnog odbora Staro Brestje od članice Vijeća Nives Curić. Potom je otvorio raspravu.

/ Ivan Krivačić dolazi na sjednicu u 18,28/

	U konstruktivnoj raspravi sudjeluju Željko Blažinović, Nives Curić, Vinko Batinić, Anđa Čujić, Vladimir Marić, Vedran Ledinščić, Ivana Vladimira Petric, Marko Brkić, Matija Kralj i Stjepan Kezerić. 

/ Petar Bajan dolazi na sjednicu u 18,32/

	Predsjednik je nakon rasprave zaključio da će se poslati upit kada se planira izmjena Prostornog plana Grada Zagreba. Potom je dao amandman članice Vijeća Nives Curić na glasanje.
Članovi Vijeća su glasovali te s 3 glasova „za“, 13 glasova protiv i 1 suzdržan glas Vijeće nije podržalo amandman predložen od članice Vijeća Nives Curić. 
Nadalje predsjednik je dao na glasanje prijedlog zaključka o dodatno pristiglim prijedlozima za izmjenu i dopunu Generalnog urbanističkog plana Sesveta. 
Članovi Vijeća su glasovali te je Vijeće s 16 glasova „za“ i 1 glas protiv donijelo:
	
Zaključak
  o  dodatno pristiglim prijedlozima izmjena i dopuna Generalnog urbanističkog plana Sesveta

/ Zaključak se prilaže zapisniku sjednice/

Izvješće o glasanju za amandman članice Vijeća Nives Curić i  3. točku dnevnog reda priloženo je uz ovaj Zapisnik i njegov je sastavni dio.

Ad 4) Prijedlog Zaključka o Prijedlogu zaključka o prodaji građevinskog zemljišta (označenog kao k.č.br. 8691, livada lug, površine 13464 m2, upisana u z.k.ul. 7689 k.o. Sesvetski Kraljevec – davanje mišljenja

	Stjepan Kezerić predlaže da se donošenje zaključka o predmetnoj točki dnevnog reda prebaci na slijedeću sjednicu iz razloga što se Vijeće Mjesnog odbora Sesvetski Kraljevec nije očitovalo. Članovi Vijeća su se složili.

Ad 5) Prijedlog Zaključka o Prijedlogu odluke o izradi Odluke o stavljanju izvan snage Urbanističkog plana uređenja groblja Moravče- davanje mišljenja

	Stjepan Kezerić navodi da je Vijeće Gradske četvrti Sesvete zaprimilo molbu za očitovanje od Stručne službe Gradske uprave. Potom navodi da je Vijeće Mjesnog odbora Moravče dalo pozitivno mišljenje. Zatim je otvorio raspravu.
	Daljnje rasprave nije bilo, članovi Vijeća su glasovali te je Vijeće s 17 glasova „za“ jednoglasno donijelo.
	 
Zaključak
o davanju mišljenja o Prijedlogu odluke o izradi Odluke o stavljanju izvan snage Urbanističkog plana uređenja groblja Moravče

/ Zaključak se prilaže zapisniku sjednice/

Izvješće o glasanju za 5. točku dnevnog reda priloženo je uz ovaj Zapisnik i njegov je sastavni dio

Ad 6) Prijedlog Zaključka o idejnom projektu rješavanja prometne regulacije i rekonstrukcije raskrižja Ulice Dragutina M. Domjanića i Ulice kneza Adama u Adamovcu- davanje mišljenja 

	Stjepan Kezerić navodi da je Vijeće Mjesnog odbora Adamovec suglasno za varijantu 3 rješenja uz neke opaske. Zatim je otvorio raspravu.
	Matija Kralj navodi da se slaže s Vijećem Mjesnog odbora Adamovec koji smatra da je najprihvatljivije treća varijanta rješenja, ali ukazuju na nedostatke na predmetnom raskrižju i to kako slijedi: nepropisno parkiranje vozila na južnoj autobusnoj stanici u Ulici Dragutina M. Domjanića i na samome raskrižju dviju ulica zbog čega je smanjena vidljivost vozilima koja izlaze iz Ulice kneza Adama na glavnu ulicu gdje se odmah nalazi autobusna stanica i djeca često pretrčavaju prometnicu. Nadalje, ne rješava se problem nepropisne brzine vozila koja se kreću Ulicom Dragutina M. Domjanića sa sjeverne i južne strane. Predlaže da se prihvati treća varijanta rješenja, ali uz dodatne prijedloge koje je i samo Vijeće Mjesnog odbora Adamovec navelo. 
	Daljnje rasprave nije bilo, članovi Vijeća su glasovali te je Vijeće s 17 glasova „za“ jednoglasno donijelo:
	 
Zaključak
 o davanju mišljenja na idejni projekt rješavanja prometne regulacije i rekonstrukcije raskrižja Ulice Dragutina M. Domjanića i Ulice kneza Adama u Adamovcu 

/ Zaključak se prilaže zapisniku sjednice/

Izvješće o glasanju za 6. točku dnevnog reda priloženo je uz ovaj Zapisnik i njegov je sastavni dio

 / Marko Brkić odlazi sa sjednice u 18,59/

7) Razno

Stjepan Kezerić otvorio je raspravu.
Vinko Batinić navodi da su vatrogasci u Adamovcu imali problema sa hidrantima zbog preniskog tlaka te moli da se pošalje dopis prema Vodoopskrbi i odvodnji da se provjeri tlak u hidrantima.
Stipe Jurić odgovorio je da je Vijeće Mjesnog odbora Adamovec već zatražilo provjeru hidranta te je dopis upućen prema Vodoopskrbi i odvodnji. 
Željko Grbavac nadovezao se da Vodoopskrba i odvodnja ima popis svih hidranata na području Grada Zagreba, ali nisu poduzeli ništa. Zatim navodi da i dalje ne dobivamo odgovore od nadležnih gradskih ureda na postavljene upite sa prethodnih sjednica Vijeća. Nadalje je postavio upit kada će se raspisati natječaj za održavanje adventa u Sesvetama.
Stjepan Kezerić odgovorio je da je natječaj raspisan za advent u Sesvetama koji traje do 2. srpnja 2023.g. te je lokacija za koju je raspisan natječaj Trg Dragutina Domjanića – Ninska ulica. Nadalje sada treba pričekati kraj natječaja da se vidi zainteresiranost, a naknadno će se onda vidjeti koliko će Vijeće Gradske četvrti Sesvete sufinancirati preko Plana komunalnih aktivnosti Gradske četvrti Sesvete.
Ivana Vladimira Petric postavila je upit da li Vijeće sufinancira samo struju i vodu.
Stjepan Kezerić odgovorio je da će se dobiti upute što Vijeće može sufinancirati, ali praksa iz prijašnjih godina je da Vijeće financira struju i vodu.
Nives Curić predlaže da se ostavi prostor za obrtnike na Trgu Dragutina Domjanića, a klizalište da se postavi na parkiralištu u Ninskoj ulici gdje je i prijašnjih godina bilo. 
Vinko Batinić i Ivana Vladimira Petric smatraju da Vijeće ne bi trebalo sufinancirati klizalište jer će se naplaćivati ulaznice. 
Stjepan Kezerić navodi da je potrebno prvo pričekati da se završi natječaj te će se naknadno vidjeti kada Grad Zagreb odredi uvjete. 
Željko Grbavac predlaže da se na slijedeću sjednicu stavi na dnevni red advent Sesvete. 
Željko Blažinović podržava advent u Sesvetama te smatra da je potrebo sufinancirati struju i vodu kako je i bilo prijašnjih godina. Nadalje apelira na prijašnjim sjednicama je bila rasprava koliko će se izdvojiti sredstva za održavanje lokalnih vodovoda koji su prijeko potrebni korisnicima lokalnih vodovoda za svakodnevni život. 
Vedran Ledinščić predlaže prostor na kojem se sad održavao festival East Fest obzirom da je bio jako posjećen.
Stjepan Kezerić odgovorio je da je Grad Zagreb raspisao natječaj za Trg Dragutina Domjanića - Ninsku ulicu.
Nives Curić navodi da je travnata podloga skuplja varijanta za postavu klizališta. 
[bookmark: _GoBack]Matija Kralj zatražio je da se pošalje dopis prema Hrvatskoj regulatornoj agenciji za mrežne djelatnosti vezano za proširenje optičke infrastrukture jer na službenom popisu nisu pokrivena sva područja Gradske četvrti Sesvete. 
Stjepan Kezerić navodi da će se poslati dopis.
Nives Curić postavila je upit što je potrebno poduzeti za Europski tjedan mobilnosti.
Stipe Jurić odgovorio je da je potrebno podnijeti zahtjev najmanje mjesec dana prije početka te napisati kratki program kako bi se moglo tražiti od Sektora za promet zatvaranje parkirališta i odobrenje za održavanje manifestacije. 
Matija Kralj navodi da se treba pobrinuti o nedostatku pitke vode u ljetnim mjesecima. 

 	Daljnje rasprave nije bilo, te je Vijeće završilo s radom u 19,27.






KLASA: 024-08/23-002/161
URBROJ: 251-13-11-12/004-23-2
Sesvete, 14. lipnja 2023. 				                            Predsjednik Vijeća
Zapisnik sastavila:							Gradske četvrti Sesvete

Nives Polojac								      Stjepan Kezerić


